Document ID: 31976R1520

31976R1520
L 169/42
JURNALUL OFÍCIAL AL UNIUNII EUROPENE
REGULAMENTUL (CEE) NR. 1520/76 AL CONSILIULUI
din 24 iunie 1976
privind importurile de grâu dur originar din Maroc
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 43 și 113,
având în vedere propunerea Comisiei,
având în vedere avizul Parlamentului European (1),
întrucât Acordul de Cooperare între Comunitatea Economică Europeană și Regatul Marocului și Acordul Interimar (2) privind aplicarea în avans a anumitor dispoziții din Acordul de Cooperare privind schimburile de bunuri au fost semnate la data de 27 aprilie 1976;
întrucât articolul 16 din Acordul de Cooperare și articolul 9 din Acordul Interimar stabilesc măsuri speciale pentru importurile de grâu dur originar din Maroc care se încadrează la subpoziția 10.01 B din Tariful Vamal Comun; întrucât aplicarea acestor măsuri necesită adoptarea normelor de punere în aplicare,
ADOPTĂ PREZENTUL REGULAMENT:
Articolul 1
Prelevarea la importurile în Comunitate de grâu dur originar din Maroc care se în cadrează la subpoziția 10.01 B din Tariful Vamal Comun și este transportat din Maroc direct în Comunitate, se stabilește în conformitate cu articolul 13 din Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (3), din care se scad 0,5 unități de cont per tonă.
Articolul 2
Măsurile prevăzute în prezentul regulament se aplică de la data intrării în vigoare a Acordului Interimar între Comunitatea Economică Europeană și Regatul Marocului.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iunie 1976.

Labels: 3
18
15
17